Na podlagi 29. člena Zakona o lokalni samoupravi  (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [11/18](http://www.uradni-list.si/1/objava.jsp?sop=2018-01-0457) – ZSPDSLS-1, [30/18](http://www.uradni-list.si/1/objava.jsp?sop=2018-01-1356), [61/20](http://www.uradni-list.si/1/objava.jsp?sop=2020-01-0901) – ZIUZEOP-A in [80/20](http://www.uradni-list.si/1/objava.jsp?sop=2020-01-1195) – ZIUOOPE)), 29. člena Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617 in [13/18](http://www.uradni-list.si/1/objava.jsp?sop=2018-01-0544) IN 195/20 - odl. US) in 7. člena Statuta Občine Oplotnica (UGSO 49/2015), je Občinski svet Občine Oplotnica na redni seji dne sprejel

*/PREDLOG/*

ODLOK O PRORAČUNU

OBČINE OPLOTNICA ZA LETO 2021

1. SPLOŠNA DOLOČBA

1. člen

(vsebina odloka)

S tem odlokom se za Občino Oplotnica za leto 2021 določajo proračun, postopki izvrševanja proračuna ter obseg zadolževanja in poroštev občine in javnega sektorja na ravni občine (v nadaljnjem besedilu: proračun).

2. VIŠINA SPLOŠNEGA DELA PRORAČUNA IN STRUKTURA POSEBNEGA DELA PRORAČUNA

2. člen

(sestava proračuna in višina splošnega dela proračuna)

V splošnem delu proračuna so prikazani prejemki in izdatki po ekonomski klasifikaciji do ravni kontov.

Splošni del proračuna se na ravni kontov določa v naslednjih zneskih:

|  |  |  |
| --- | --- | --- |
| Konto | Naziv | Znesek v EUR |
|  | 1. **BILANCA PRIHODKOV IN ODHODKOV** |  |
|  | **Skupina/Podskupina kontov/Konto/Podkonto** | **Proračun leta 2021** |
| **I.** | **SKUPAJ PRIHODKI (70+71+72+73+74+78)** | **4.600.901** |
|  | **TEKOČI PRIHODKI (70+71)** | **3.473.020** |
| **70** | **DAVČNI PRIHODKI** | **3.169.100** |
| 700 | Davki na dohodek in dobiček | 2.906.398 |
| 703 | Davki na premoženje | 161.602 |
| 704 | Domači davki na blago in storitve | 101.100 |
| **71** | **NEDAVČNI PRIHODKI** | **303.920** |
| 710 | Udeležba na dobičku in dohodki od premoženja | 107.530 |
| 711 | Takse in pristojbine | 3.000 |
| 712 | Globe in druge denarne kazni | 6.530 |
| 713 | Prihodki od prodaje blaga in storitev | 600 |
| 714 | Drugi nedavčni prihodki | 186.260 |
| **72** | **KAPITALSKI PRIHODKI** | **63.995** |
| 720 | Prihodki od prodaje osnovnih sredstev | 40.000 |
| 722 | Prihodki od prodaje zemljišč in neopredmetenih sredstev | 23.995 |
| **74** | **TRANSFERNI PRIHODKI** | **1.063.886** |
| 740 | Transferni prihodki iz drugih javnofinančnih institucij | 304.637 |
| 741 | Prejeta sredstva iz državnega proračuna in sred. pror. EU in iz drugih držav | 759.249 |
| **II.** | **SKUPAJ ODHODKI (40+41+42+43+45)** | **5.182.327** |
| **40** | **TEKOČI ODHODKI** | **1.151.040** |
| 400 | Plače in drugi izdatki zaposlenim | 335.250 |
| 401 | Prispevki delodajalcev za socialno varnost | 49.375 |
| 402 | Izdatki za blago in storitve | 695.815 |
| 403 | Plačila domačih obresti | 28.600 |
| 409 | Rezerve | 42.000 |
| **41** | **TEKOČI TRANSFERI** | **1.663.463** |
| 410 | Subvencije | 39.200 |
| 411 | Transferi posameznikom in gospodinjstvom | 885.442 |
| 412 | Transferi nepridobitnim organizacijam in ustanovam | 90.310 |
| 413 | Drugi tekoči domači transferi | 648.511 |
| **42** | **INVESTICIJSKI ODHODKI** | **2.244.179** |
| 420 | Nakup in gradnja osnovnih sredstev | 2.244.179 |
| **43** | **INVESTICIJSKI TRANSFERI** | **123.645** |
| 431 | Investicijski transferi pravnim in fizičnim osebam, ki niso proračunski uporabniki | 60.350 |
| 432 | Investicijski transferi proračunskim uporabnikom | 63.295 |
| **III.** | **PRORAČUNSKI PRESEŽEK (PRIMANJKLJAJ) (I. – II.)** | **-581.426** |
|  | 1. **RAČUN FINANČNIH TERJATEV IN NALOŽB** |  |
| **IV.** | **PREJETA VRAČILA DANIH POSOJIL IN PRODAJA KAPITALSKIH DELEŽEV (750+751+752)** | **0** |
| **75** | **PREJETA VRAČILA DANIH POSOJIL** | **0** |
| 750 | Prejeta vračila danih posojil | 0 |
| 751 | Prodaja kapitalskih deležev | 0 |
| 752 | Kupnine iz naslova privatizacije | 0 |
| **V.** | **DANA POSOJILA IN POVEČANJE KAPIALSKIH DELEŽEV (440+441+442+443)** | **0** |
| **44** | **DANA POSOJILA IN POVEČANJE KAPITALSKIH DELEŽEV** | **0** |
| 440 | Dana posojila | 0 |
| 441 | Povečanje kapitalskih deležev in finančnih naložb | 0 |
| 442 | Poraba sredstev kupnin iz naslova privatizacije | 0 |
| 443 | Povečanje namenskega premoženja v javnih skladih in drugih osebah javnega prava, ki imajo premoženje v svoji lasti | 0 |
| **VI.** | **PREJETA MINUS DANA POSOJILA IN SPREMEMBE KAPITALSKIH DELEŽEV (IV.-V.)** | **0** |
|  | 1. **RAČUN FINANCIRANJA** |  |
| **VII.** | **ZADOLŽEVANJE (500+501)** | **777.526** |
| **50** | **ZADOLŽEVANJE** | **777.526** |
| 500 | Domače zadolževanje | 777.526 |
| **VIII.** | **ODPLAČILA DOLGA (550+551)** | **226.000** |
| **55** | **ODPLAČILA DOLGA** | **226.000** |
| 550 | Odplačila domačega dolga | 226.000 |
| **IX.** | **POVEČANJE (ZMANJŠANJE) SREDSTEV NA RAČUNU (I.+IV.+VII.-II.-V.-VIII.)** | **-29.900** |
| **X.** | **NETO ZADOLŽEVANJE (VII.-VIII.)** | **551.526** |
| **XI.** | **NETO FINANCIRANJE (VI.+VII.-VIII.-IX.)** | **581.426** |
|  | **STANJE SREDSTEV NA RAČUNU NA DAN 31. 12. PRETEKLEGA LETA** | **29.900** |
|  |  |  |

Posebni del proračuna sestavljajo finančni načrti neposrednih uporabnikov, ki so razdeljeni na naslednje programske dele: področja proračunske porabe, glavne programe in podprograme, predpisane s programsko klasifikacijo izdatkov občinskih proračunov. Podprogram je razdeljen na proračunske postavke, te pa na podskupine kontov in konte, določene s predpisanim kontnim načrtom.

Posebni del proračuna do ravni proračunskih postavk – kontov in načrt razvojnih programov sta prilogi k temu odloku in se objavita na spletni strani Občine Oplotnica (www.oplotnica.si).

Načrt razvojnih programov sestavljajo projekti.

3. POSTOPKI IZVRŠEVANJA PRORAČUNA

3. člen

(izvrševanje proračuna)

V tekočem letu se izvršuje proračun tekočega leta.

Proračun se izvršuje skladno z določbami zakona, ki ureja javne finance in podzakonskimi predpisi, izdanimi na njegovi podlagi, in tega odloka.

Proračun se izvršuje na ravni proračunske postavke – podkonta.

Veljavni načrt razvojnih programov tekočega leta mora biti za tekoče leto usklajen z veljavnim proračunom.

4. člen

(namenski prihodki in odhodki proračuna)

Namenski prihodki proračuna so poleg prihodkov, določenih v prvem stavku prvega odstavka 43. člena ZJF, in prvem odstavku 80. člena ZJF, tudi naslednji prihodki:

1. prihodki požarne takse po 59. členu Zakona o varstvu pred požarom (Uradni list RS, št. 3/07 – UPB, 9/11 in 83/12)
2. prihodki od taks za onesnaževanje okolja zaradi odvajanja odpadnih voda,
3. prihodki od komunalnih prispevkov.
4. prihodki od najemnin za poslovne prostore

Pravice porabe na proračunskih postavkah

1. od prihodkov od požarne takse

p.p. 0022000 – oprema in tehnična sredstva civilne zaščite;

1. od prihodkov okoljske dajatve za onesnaževanje okolja zaradi odvajanja odpadnih voda

p.p. 0043150 – kanalizacija, konto 431400 – investicijski transferi posameznikom in zasebnikom;

p.p. 0043160 – namenska poraba okoljske dajatve – prenos - sredstva, ki niso porabljena v tekočem letu, se prenesejo v naslednje leto za isti namen (konto 900601);

1. od prihodkov od komunalnih prispevkov

p.p. 0041230 – investicije v vodovod

p.p. 0041330 – investicijsko vzdrževanje krajevnih cest

p.p. 0043150 – kanalizacija

4. od prihodkov od najemnin za poslovne prostore (1. in 2. odstavek 80. čl. ZJF)

p.p. 0044700 – vzdrževanje poslovnih prostorov

5. člen

(prerazporejanje pravic porabe)

Osnova za prerazporejanje pravic porabe je zadnji sprejeti proračun, spremembe proračuna ali rebalans proračuna za leto izvrševanja.

O prerazporeditvah pravic porabe v posebnem delu proračuna med področji proračunske porabe, med glavnimi programi v okviru področja proračunske porabe, med podprogrami v okviru glavnih programov ter med proračunskimi postavkami odloča na predlog neposrednega uporabnika predstojnik neposrednega uporabnika (župan).

Župan s poročilom o izvrševanju proračuna v mesecu avgustu in konec leta z zaključnim računom poroča občinskemu svetu o veljavnem proračunu za leto 2021 in njegovi realizaciji.

6. člen

(največji dovoljeni obseg prevzetih obveznosti v breme proračunov prihodnjih let)

Neposredni uporabnik lahko v tekočem letu za projekte, ki so vključeni v veljavni načrt razvojnih programov, odda javno naročilo za celotno vrednost, če so zanj načrtovane pravice porabe na proračunskih postavkah v sprejetem proračunu.

Skupni obseg prevzetih obveznosti neposrednega uporabnika, ki bodo zapadle v plačilo v prihodnjih letih za investicijske odhodke in investicijske transfere, ne sme presegati 70 % pravic porabe v sprejetem finančnem načrtu neposrednega uporabnika, od tega:

1. v letu 2021 50 % navedenih pravic porabe in

2. v ostalih prihodnjih letih 50 % navedenih pravic porabe.

Skupni obseg prevzetih obveznosti neposrednega uporabnika, ki bodo zapadle v plačilo v prihodnjih letih za blago in storitve in za tekoče transfere, ne sme presegati 25 % pravic porabe v sprejetem finančnem načrtu neposrednega uporabnika.

Omejitve iz prvega in drugega odstavka tega člena ne veljajo za prevzemanje obveznosti z najemnimi pogodbami, razen če na podlagi teh pogodb lastninska pravica preide oziroma lahko preide iz najemodajalca na najemnika, in prevzemanje obveznosti za dobavo elektrike, telefona, vode, komunalnih storitev in drugih storitev, potrebnih za operativno delovanje neposrednih uporabnikov ter prevzemanje obveznosti za pogodbe, ki se financirajo iz namenskih sredstev EU, namenskih sredstev finančnih mehanizmov in sredstev drugih donatorjev ter pripadajočih postavk slovenske udeležbe.

Prevzete obveznosti iz drugega in tretjega odstavka tega člena se načrtujejo v finančnem načrtu neposrednega uporabnika in načrtu razvojnih programov.

7. člen

(spremljanje in spreminjanje načrta razvojnih programov)

Neposredni uporabnik vodi evidenco projektov iz veljavnega načrta razvojnih programov.

Spremembe veljavnega načrta razvojnih programov so uvrstitev projektov v načrt razvojnih programov in druge spremembe projektov.

Neposredni uporabnik mora do 31. januarja tekočega leta oziroma v 30 dneh po uveljavitvi rebalansa proračuna uskladiti načrt razvojnih programov z veljavnim proračunom. Neusklajenost med veljavnim proračunom in veljavnim načrtom razvojnih programov je dopustna le v delih, kjer se projekti financirajo z namenskimi prejemki.

Po preteku roka iz prejšnjega odstavka o spremembi vrednosti veljavnih projektov do 20 % izhodiščne vrednosti odloča predstojnik neposrednega uporabnika (župan), lahko spreminja vrednost projektov v načrtu razvojnih programov. Občinski svet odloča o uvrstitvi projektov v veljavni načrt razvojnih programov in o spremembi vrednosti projektov nad 20 % izhodiščne vrednosti projektov.

Projekte, za katere se zaradi prenosa plačil v tekoče leto, zaključek financiranja prestavi iz predhodnega v tekoče leto, neposredni uporabnik uvrsti v načrt razvojnih programov v 30 dneh po uveljavitvi proračuna.

8. člen

(proračunski skladi)

Proračunski skladi so:

1. podračun proračunske rezerve, oblikovane po ZJF.

Proračunska rezerva se v letu 2021 oblikuje v višini 40.000 eurov.

Na predlog za finance pristojnega organa občinske uprave odloča o uporabi sredstev proračunske rezerve za namene iz drugega odstavka 49. člena ZJF do višine 40.000 eurov župan in o tem s pisnimi poročili obvešča občinski svet.

4. POSEBNOSTI UPRAVLJANJA IN PRODAJE STVARNEGA IN FINANČNEGA PREMOŽENJA DRŽAVE

9. člen

(odpis dolgov)

Če so izpolnjeni pogoji iz tretjega odstavka 77. člena ZJF, lahko župan v letu 2021 odpiše dolgove, ki jih imajo dolžniki do občine, in sicer največ do vrednosti 200 eurov za posameznega dolžnika.

Obseg sredstev se v primerih, ko dolg do posameznega dolžnika neposrednega uporabnika ne presega stroška dveh eurov, v poslovnih knjiga razknjiži in se v kvoto iz prvega odstavka tega člena ne všteva.

5. OBSEG ZADOLŽEVANJA IN POROŠTEV OBČINE IN JAVNEGA SEKTORJA

10. člen

(obseg zadolževanja občine in izdanih poroštev občine)

Za kritje presežkov odhodkov nad prihodki v bilanci prihodkov in odhodkov, presežkov izdatkov nad prejemki v računu finančnih terjatev in naložb ter odplačila dolgov v računu financiranja se občina za proračun leta 2021 lahko zadolži do višine 777.526 eurov, od tega za 57.526,00 eur pri MGRT.

Poroštev občine za izpolnitev obveznosti javnih zavodov, javnih skladov in javnih agencij ter javnih podjetij, katerih ustanoviteljica je Občina Oplotnica, v letu 2021 ne bo dajala.

11. člen

(obseg zadolževanja in izdanih poroštev posrednih uporabnikov občinskega proračuna in javnih podjetij, katerih ustanoviteljica je občina ter pravnih oseb, v katerih ima občina neposredno ali posredno prevladujoč vpliv na upravljanje)

Posredni uporabniki občinskega proračuna, javna podjetja, katerih ustanoviteljica je občina ter druge pravne osebe, v katerih ima občina neposredno ali posredno prevladujoč vpliv, se v letu 2021 ne zadolžijo.

Posredni uporabniki občinskega proračuna, javna podjetja, katerih ustanoviteljica je občina ter druge pravne osebe, v katerih ima občina neposredno ali posredno prevladujoč vpliv, v letu 2021 ne izdajo poroštva.

12 člen

(obseg zadolževanja občine za upravljanje z dolgom občinskega proračuna)

Za potrebe upravljanja občinskega dolga se občina lahko v letu 2021 zadolži do višine 300.000 eurov.

6. PREHODNE IN KONČNE DOLOČBE

13. člen

(začasno financiranje v letu 2022)

V obdobju začasnega financiranja Občine Oplotnica v letu 2022, če bo začasno financiranje potrebno, se uporablja ta odlok in sklep o določitvi začasnega financiranja.

14. člen

(uveljavitev odloka)

Ta odlok začne veljati naslednji dan po objavi v Uradnem glasilu slovenskih občin.

Številka:

Oplotnica,

OBČINA OPLOTNICA

župan

Matjaž Orter